b'\n_START_ARTICLE_\nAlex Rider\n_START_PARAGRAPH_\nAlex Rider on Anthony Horowitzin kirjoittama nuortenkirjasarja, joka kertoo samannimisest\xc3\xa4 14-vuotiaasta vakoojapojasta. Alexin vanhemmat John ja Helen Rider ovat kuolleet h\xc3\xa4nen ollessa vasta pieni vauva, ja siit\xc3\xa4 l\xc3\xa4htien Alexia on hoitanut h\xc3\xa4nen set\xc3\xa4ns\xc3\xa4 Ian Rider. _NEWLINE_Sarjan ensimm\xc3\xa4isess\xc3\xa4 kirjassa Stormbreaker Alex saa kuulla Ian-set\xc3\xa4ns\xc3\xa4 kuolleen ja alkaa selvitt\xc3\xa4\xc3\xa4, kuinka se tapahtui. H\xc3\xa4n saa tiet\xc3\xa4\xc3\xa4, ettei Ian ollutkaan t\xc3\xb6iss\xc3\xa4 pankkialalla, vaan h\xc3\xa4n oli MI6:n agentti._NEWLINE_Sarjan ensimm\xc3\xa4isest\xc3\xa4 kirjasta on tehty vuonna 2006 elokuva Stormbreaker, jossa n\xc3\xa4ytteliv\xc3\xa4t muun muassa Ewan McGregor ja Mickey Rourke. P\xc3\xa4\xc3\xa4roolissa oli 16-vuotias Alex Pettyfer. Elokuvan Suomen ensi-ilta oli 13. lokakuuta 2006.'